DA Den Europæiske Unions Tidende C 156/2

Kortfattede oplysninger meddelt af medlemsstaterne om statsstøtte ydet i overensstemmelse med Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2006/C 156/02)

Støtte nr.: XA 27-06

Medlemsstat: Italien

Region: Campania

Støtteordningens benævnelse eller navnet på den virksomhed, der modtager en individuel støtte: Promozione, sostegno avviamento ed adeguamento dei consorzi di tutela dei vini della campania (Støtte til igangsætning og tilpasning af Consorzi di tutela i vinsektoren i Campania)

Retsgrundlag: Legge 164/92 e successive modifiche ed integrazioni; D.G.R. 1208 del 23.9.2005

Forventede årlige udgifter til ordningen eller det samlede individuelle støttebeløb, der ydes til virksomheden: 100 000 EUR maksimale samlede støttebeløb pr. godkendt program og individuel støttemodtager, 320 000 EUR til rådighed i alt i 2006

Maksimal støtteintensitet: 60 % af udgifterne til oprettelse; 100 % af de løbende udgifter, reduceret med 20 % i hvert af de efterfølgende år; tilsammen højst 80 % af de samlede støtteberettigede udgifter

Gennemførelsesdato: Fra den 1. maj 2006

Ordningens eller den individuelle støttes varighed: Den individuelle støttes varighed er fastsat til maksimalt tre år

Målet med støtten: Igangsætning af aktiviteten i Consorzi di tutela, navnlig når de vedrører vine med DOC eller DOCG, som fastsat i lov nr. 164/82

Berørt(e) sektor(er): Sektoren for produktion af kvalitetsvine (DOC og DOCG)

Den støttetildelende myndigheds navn og adresse:

Websted: www.regione.campania.it

Andre oplysninger: Støtte i overensstemmelse med forordning nr. 1/2004, artikel 10-13, til foranstaltninger til fremme af produktion og afsætning af kvalitetslandbrugsprodukter

Støtte nr.: XA 17/2006

Medlemsstat: Spanien

Region: Catalonien

Støtteordningens benævnelse eller navnet på den virksomhed, der modtager individuel støtte: »Ayudas para la subcontratación de actividades de innovación« (Støtte til underleverandørkontrakter om innovation)

Retsgrundlag: Orden TRI/97/2006, de 28 de febrero, por la que se aprueban las bases reguladoras para la concesión de ayudas para la subcontratación de actividades de investigación, desarrollo e innovación (DOGC 4595 de 17.3.2006)

Forventede årlige udgifter til ordningen eller det samlede individuelle støttebeløb, der ydes virksomheden: 300 000 EUR

Maksimal støtteintensitet: 35 %

Gennemførelsesdato: Fra 17.3.2006

Ordningens eller den individuelle støttes varighed: Indtil d. 31.12.2006

Målet med støtten: Formålet er at tilskynde SMV til at gennemføre innovationsprojekter; med innovation forstås alle systematiske foranstaltninger, en virksomhed udfører for at forbedre konkurrenceevnen, bl.a. ved at indføre organisatoriske, formelle og tekniske nyheder i deres produkter og driftsform. Det drejer sig om alle aktiviteter og projekter, der har til formål at klare konkurrencen gennem nye måder at organisere sig på, nye funktioner og anvendelser for produkterne eller nye måder at dyrke og anvende virksomhedens interne knowhow på

Med henblik herpå finansieres ved hjælp af støtte eller garanti underleverandørkontrakter med eksterne konsulenter for at gennemføre innovationsprojekter. Artikel 14 anvendes. Udgifter til kontrakter med eksterne konsulenter til gennemførelse af projekter betragtes som støtteberettigede

Hvad angår de nærmere regler for garanti finder også artikel 7 anvendelse. Udgifter til køb af udstyr, instrumenter og materialer, der udelukkende og permanent anvendes til innovationsaktiviteter

Berørt(e) sektor(er): Sektorerne for forarbejdning af de produkter, der er opført i traktatens bilag I, undtagen fiske- og akvakulturprodukter, og produkter med kode 4502, 4503 og 4504, samt produkter, der skal efterligne eller erstatte mælk og mælkeprodukter

Navn og adresse på den støttetildelende myndighed: Centro de Desarrollo e Innovación Empresarial (CIDEM)

Websted:

http://www.cidem.com/cidem/cat/serveis/financament/ajuts/ajutsrdit.doc

Støtte nr.: XA 20/2006

Medlemsstat: Frankrig

Region: Franche-Comté

Støtteordningens benævnelse: Teknisk støtte: forsøg og demonstration inden for rammerne af det fransk-schweiziske Interreg-projekt for udvikling og udnyttelse af aroma- og medicinalplanter (fase 2). Fortsættelse af 2005-programmet (jf. skema XA 17/05 og XA 39/05)

Retsgrundlag:

— Article 14 du règlement (CE) no 1/2004 de la Commission;

— Décisions de la Commission du 16 novembre 2001 et du 8 décembre 2004 approuvant le programme d'initiative communautaire INTERREG III A entre la France et la Suisse, dans le cadre de la mise en œuvre du règlement (CE) no 1260/1999 du Conseil du 21 juin 1999 portant dispositions générales sur les fonds structurels;

— Décision de la commission permanente du Conseil régional du 13 mai 2005;

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

Forventede årlige udgifter til ordningen: 50 052 EUR

Maksimal støtteintensitet: 30 % for »teknisk støtte« og »kommunikation«

Gennemførelsesdato: Ved modtagelsen af Europa-Kommissionens bekræftelse af modtagelse

Ordningens eller den individuelle støttes varighed: Maksimalt indtil den 31. december 2006

Målet med støtten: Støtten er rettet mod følgende aktioner, der er omfattet af artikel 14 i forordning (EF) nr. 1/2004 (teknisk bistand i landbrugssektoren):

Udarbejdelse af en demonstrationsprotokol for behandling af yverbetændelse hos kvæg ved hjælp af aromaterapi og fytoterapi

Program for udnyttelse og udvælgelse af aroma- og medicinalplanter (udarbejdelse af en demonstrationsprotokol for dyrkning, lokalisering af vækstområder og demonstration af dyrkning, opfølgning og registrering)

Oplysning og kommunikation (arrangementer, dokumentationscenter, oplysningskampagner)

Formålene er at:

Informere landbrugerne og offentligheden om produkter, som er fremstillet af forarbejdede aroma- og medicinalplanter, og om deres anvendelse til behandling af dyresygdomme

Sørge for, at de metoder, som anvendes af producenter og andre, der holder husdyr, bliver mere miljøvenlige (forskning og forsøg). De forsøg, som gøres på bedrifter med får og kvæg, gør det netop muligt at nå dette mål og at udbrede kendskabet til de forskellige muligheder, der findes for at anvende planter inden for veterinærmedicin til behandling af besætninger

Indsamle og udvælge referencer, viden og knowhow om produktion, forarbejdning og anvendelse af planter til husholdningsbrug og erhvervsmæssig brug. Disse referencer danner grundlag for demonstration, forsøg og tilpasning til lokale forhold. Bearbejde den viden og knowhow, som de forskellige dele af projektet har resulteret i, med henblik på at udbrede den til producenterne og den brede offentlighed. Udnytte planterne fra Jurabjergene (beliggende på den fransk-schweiziske grænse) ved at udvikle produktion og høst i større målestok og vurdere de socioøkonomiske virkninger heraf. På den måde reducere produktions- og forarbejdningsomkostningerne ved at udvikle udstyr til forarbejdning af både dyrkede planter, skovbiprodukter og planter fra braklagte jorder

Styrke billedet af vores regioner som attraktive, naturrige områder, der er hjemsted for nytænkning og alternative metoder, fremme og sætte fokus på lokale særtræk, fremme lokale initiativer og samarbejde inden for anvendelsen af planter fra Jurabjergene

Berørte sektorer: Landbrugere i Franche-Comté, der er interesserede i dette program, enten i området »planter til industriel eller medicinsk brug« (kapitel 12 i den kombinerede nomenklatur) eller i området »levende dyr« (kapitel 1 i den kombinerede nomenklatur)

Den støttetildelende myndigheds navn og adresse:

M. le Président du Conseil Régional de Franche-Comté Hôtel de région 4 Square Castan F-25031 Besançon Cedex

Netadresse:

— www.cr-franche-comte.fr;

— www.interreg3afch.org/;

— www.cfppa-montmorot.fr/

Andre oplysninger: Programmet skal gennemføres af den lokale, offentlige landbrugsskole, »Edgar Faure« i Lons-le-Saunier, 614 avenue Edgar Faure, F-39570 Montmorot

Støtte nr.: XA 25/06

Medlemsstat: Frankrig

Støtteordningens benævnelse: Støtte til afløsning af landbrugere

Retsgrundlag:

— Article 14.2 b) du règlement (CE) no 1/2004 de la Commission;

— Article 25 de la loi no 2006-11 du 5 janvier 2006 d'orientation agricole;

— Article 200 undecies du code général des impôts.

Forventede årlige udgifter til ordningen: Foranstaltningens skattemæssige virkning anslås til 51 mio. EUR om året

Maksimal støtteintensitet: Et skattemæssigt fradrag på 50 % af udgifterne pr. dag til afløsning af landbrugeren, dog højst 130 EUR i 14 dage om året og 910 EUR pr. modtager om året

Gennemførelsesdato:

Målet med støtten: Afløsning gør det muligt for landbrugere, hvis aktiviteter kræver deres daglige tilstedeværelse på bedriften hele året, at opnå en arbejdsrytme og en tilværelse, som ligner den, der findes i andre erhverv. Bortset fra de tilfælde, hvor ydelserne ikke betales (barsel, ulykke eller sygdom i forbindelse med privat forsikring), virker udgifterne til disse ydelser imidlertid afskrækkende. Derfor foreslås landbrugerne en skattemæssig foranstaltning, der består i et skattemæssigt fradrag, der kan fremme udnyttelsen af sådanne ydelser

Berørte sektorer: Alle landbrugsproduktionssektorer. Foranstaltningen berører alle ledere af landbrugsbedrifter eller -virksomheder, der driver deres egen bedrift eller et personselskabs bedrift. Foranstaltningen er forbeholdt personer, der driver landbrug som hovederhverv, som kræver deres daglige tilstedeværelse på bedriften hele året rundt

Den støttetildelende myndigheds navn og adresse:

Netadresse: www.legifrance.gouv.fr — rubrikken »droit français« — »les autres textes législatifs et réglementaires« — »JO no 5 texte no 2«

Støtte nr.: XA 26-06

Medlemsstat: Nederlandene

Region: Gelderland

Støtteordningens benævnelse eller navnet på den virksomhed der modtager individuel støtte: V.o.f. Cacao De Klomp

Retsgrundlag: På provinsen Gelderlands vegne bliver støtteordningen for markedsorienteret innovation og implementering Gelderland II (SMI&IGII) udført af SenterNovem. Denne ordning har til formål at støtte SMV med innovation inden for teknologi, organisation og markedsudvikling

Støtten til V.O.F Cacao De Klomp tildeles på grundlag af artikel 1.3.2.a i SMI&IGII, ifølge hvilken der kan gives støtte til aktiviteter, der indebærer eksterne udgifter til rådgivning fra en uafhængig ekspert i forbindelse med innovation i virksomheden

I EF-forordning 1/2004 hedder det i betragtning 1, at Kommissionen i medfør af beføjelsen i forordning (EF) nr. 994/98 i overensstemmelse med traktatens artikel 87 kan erklære, at støtte til små og mellemstore virksomheder på visse betingelser er forenelig med fællesmarkedet og ikke omfattet af anmeldelsespligten i traktatens artikel 88, stk. 3

Artikel 14 i forordning 1/2004 drejer sig om teknisk bistand i landbrugssektoren. I artikel 14, stk. 1, hedder det, at støtte er forenelig med fællesmarkedet som omhandlet i traktatens artikel 87, stk. 3, litra c), og fritaget for anmeldelsespligten i traktatens artikel 88, stk. 3, hvis den ydes til støtteberettigede udgifter til teknisk bistand som nævnt i stk. 2 og opfylder betingelserne i stk. 3, 4 og 5

I artikel 14, stk. 2, litra c), står der, at der kan ydes støtte til dækning af følgende udgifter: Konsulenttjenester: gebyrer for tjenesteydelser, der hverken må være varige eller regelmæssige eller vedrøre virksomhedens normale driftsudgifter

Det samlede individuelle støttebeløb, der ydes til virksomheden: Støtten (tilskuddet) andrager 15 040 EUR

Maksimal støtteintensitet: I artikel 14, stk. 3, hedder det, at det samlede beløb for den offentlige støtte, der ydes i medfør af stk. 2, ikke i nogen treårig periode må overstige 100 000 EUR pr. støttemodtager eller 50 % af de støtteberettigede udgifter. Ved beregning af støttebeløbet anses støttemodtageren for at være den person, der modtager den tekniske bistand.

I SMI&IGII står der endvidere, at det maksimale tilskud ikke kan beløbe sig til mere end 20 000 EUR

De her nævnte krav opfyldes i det foreliggende tilfælde

Iværksættelsestidspunkt: Støttetildelingen finder sted, når Europa-Kommissionens skrivelse om denne meddelelse er blevet modtaget.

Den individuelle støttes varighed: Gælder projektperioden fra den 13. september 2005 til den 1. august 2006

Støttens formål: I det foreliggende tilfælde ydes der støtte på grundlag af artikel 14, stk. 2, litra c), i forordning 1/2004 til V.O.F. Cacao De Klomp til konsulenttjenester med henblik på procesudvikling af en ny produktionslinje for kakaomasse, der opfylder de såkaldte japanske krav. Disse konsulenttjenester drejer sig om forbedring af kakaobønnernes kvalitet

Berørt(e) sektor(er): Landbrugssektoren

Den støttetildelende myndigheds navn og adresse:

Gedeputeerde Staten van Gelderland Postbus 9090 6800GX Arnhem Nederland

Internetadresse: www.gelderland.nl/gelderlandbalie/provincialestukken